Bloodwost

Bloodwost, ok Roodwost  oder Swartwost nöömt, in’n Suurlandschen ook Sweetwost oder Sweetpummel, is een kookt Wost, de ut Swiensblood, Speckwörpel, lütt maakt Swienfleesch un verscheden Krüder besteiht. Wenn düsse Wost na den Koken afköllt is, is se in’n Darm fast un lätt sick good in Schieben snien. 

Man seggt, de Bloodwost is een vun de öllsten Oorden Wost to maken un dormit, na dat Fleesch insolten, de tweetöllste Mööglichkeit, dat Eeten vun de Deerten lang frisch to holen.

Eten ward de Bloodwost as Broodbelag oder ok as Biloog to Kantüffeln. Man itt eer frisch (nadem se utköllt is) oder ok (wiel dat länger holen deit) as rökert Wost.

Dor wo de Minschen Veeh holen dään, weer dat woll ok jümmer een geern nomen Eten.

 Weblenken 

Kategorie:Eten